ai4bharat/Pralekha huggingface dataset:
نوجوانوں کے امور اور کھیل کود کی وزارت
کشمیریونیورسٹی 11 مئی کو یوتھ 20 مشاورتی اجلاس کی میزبانی کرے گی
کشمیریونیورسٹی کی وائس چانسلر پروفیسر نیلوفر خان نے آج اعلان کیا کہ کشمیریونیورسٹی حضرت بل کے اپنے سینٹرل کیمپس میں جمعرات 11 مئی کو یوتھ 20 مشاورتی اجلاس کی میزبانی کرنے جا رہی ہے۔
یہ میٹنگ جس کا موضوع ہے ’’آب و ہوا میں تبدیلی اور آفات کے خطرے میں کمی: پائیداری کو زندگی کا ایک طریقہ بنانا‘‘، ہندوستان کی جی20 صدارت کے زیراہتمام منعقد کی جائے گی
کشمیریونیورسٹی کے ای ایم ایم آر سی آڈیٹوریم میں تقریب سے قبل پریس کانفرنس سے خطاب کرتے ہوئے وائس چانسلر نے کہا کہ مشاورت کھلے مباحثوں، پریزنٹیشنز اور انٹرایکٹو سیشنز کے لیے ایک پلیٹ فارم فراہم کرے گی جس میں نوجوانوں کو درپیش چیلنجوں سے نمٹنے اور ان کی ترقی کے لیے ایک روڈ میپ بنانے پر توجہ مرکوز کی جائے گی۔
انہوں نے مزید کہا کہ ان مباحثوں سے حاصل ہونے والی معلومات کی بنیاد پر یوتھ 20 چوٹی کانفرنس 2023 کے نتائج کی دستاویز کے طور پر ایک بیانیہ تیار کیا جائے گا۔
پروفیسر خان نے کہا کہ یونیورسٹی کو اجلاس کی میزبانی کا ایک تاریخی موقع ملا ہے اور اس کی شاندار کامیابی کو یقینی بنانے کے لیے تمام انتظامات مکمل کر لیے گئے ہیں۔
انہوں نے کہا کہ کشمیریونیورسٹی نے تقریب کے انتظامات اور تیاریوں کی نگرانی کے لیے کئی کمیٹیاں تشکیل دی ہیں۔ تقریب میں مرکزی حکومت، مرکزی خطوں کی انتظامیہ کے معززین، جی20 ممالک کے نوجوان لیڈران اور قومی اور بین الاقوامی مقررین شرکت کریں گے۔
وائس چانسلر نے کہا کہ اس تقریب کو مزید جامع اور نتیجہ خیز بنانے کے لیے جموں و کشمیر اور لداخ کے مرکز کے زیر انتظام علاقوں کییونیورسٹیوں سے شرکاء کو مدعو کیا گیا ہے۔
یہ بات قابل ذکر ہے کہ اس تقریب میں مرکزی موضوع سے متعلق اہم پہلوؤں پر چار مجلسی مباحثے ہوں گے۔
پروفیسر خان نے مزید بتایا کہ اجلاس کے لیے مرکزی موضوع کا انتخاب ملک کی خاطر بالعموم اور نوجوانوں کے لیے بالخصوص اس کی اعلیٰ اہمیت کے پیش نظر کیا گیا ہے۔
انہوں نے کہا کہ یہ میٹنگ نوجوانوں کے لیے ایک موقع ہے کہ وہ آگے آئیں اور اپنے خیالات کا اشتراک کریں کہ وہ کس طرح آب و ہوا میں تبدیلی کے اثرات سے نمٹنے اور ان کو کم کرنے میں اپنا کردار ادا کر سکتے ہیں۔
وائس چانسلر نے مزید کہا کہ سامنے آنے والے خیالات کو بالآخر جی 20 پلیٹ فارم پر لے جایا جائے گا اور اہم شعبوں میں پالیسی سازی میں ان سے استفادہ کیا جائے گا۔
پروفیسر خان نے بتایا کہ یونیورسٹی نے آب و ہوا میں تبدیلی کے موضوع پر بہت زیادہ تحقیق کی ہے اور اس ادارے کو حکومت ہند کے محکمہ سائنس اور ٹیکنالوجی کے ذریعہ مغربی ہمالیہ میں گلیشیل اسٹڈیز میں ایک مرکز کے طور پر نامزد کیا گیا ہے۔
انہوں نے اس بات پر بھی خوشی کا اظہار کیا کہ کشمیریونیورسٹی میں آب و ہوا میں تبدیلی پر ہونے والے تحقیقی کام کو عالمی سطح پر شائع اور تسلیم کیا گیا ہے۔
تقریب کی اہمیت پر روشنی ڈالتے ہوئے پروفیسر خان نے کہا کہ یونیورسٹی میں اجلاس کا انعقاد علمی بہتری کی راہ پر گامزن ہونے کے اس کے گہرے عزم کی ترجمانی کرتا ہے۔ اسی کے ساتھ انہوں نے اس یقین کا اظہار کیا کہ اس تقریب سے ہمارے فیکلٹی، ریسرچ اسکالروں اور طلبا کی مزید حوصلہ افزائی ہو گی تاکہ وہ زیادہ طاقت کے ساتھ اپنے تعلیمی مقاصد کی طرف بڑھیں۔
صحت اور خاندانی بہبود کی وزارت
مریضوں کے حقوق کا چارٹر
صحت اور خاندانی بہبود کی وزارت  نے 2019 میں قومی انسانی حقوق کمیشن  کی سفارش پر مریضوں کے حقوق کے چارٹر کو تمام ریاستوں اور مرکز کے زیر انتظام علاقوں  کی حکومت کے ساتھ مشترک کیا تھا۔ صحت ایک ریاستی موضوع ہے، اس طرح یہ متعلقہ ریاست/مرکز کے زیرانتظام علاقے کی حکومت پر ہے کہ وہ مریضوں کے حقوق کے چارٹر کو اپنائے ، نافذ کرے اور نگرانی کرے ۔ مزید یہ کہ متعلقہ ریاست/مرکزکے زیرانتظام علاقہ کی حکومت کے لیے یہ بھی ہے کہ وہ مریضوں کے حقوق کے چارٹر کو سرکاری اور نجی حفظان صحت سے متعلق سہولیات کے ساتھ ساتھ اپنے محکمہ صحت کی ویب سائٹس پرپیش کرے، مریضوں کے حقوق کے چارٹر کو فروغ دینے کے لیے بجٹ مختص کرے، مریضوں شکایات کے ازالے کےلیے طریقہ کار وضع کرے جیسا کہ این ایچ آرسی کی ایڈوائزری میں شفارش کی گئی ہے ۔
ایم او ایچ ایف ڈبلیومیں کلینیکل اسٹیبلشمنٹ ایکٹ، 2010 کے تحت قائم نیشنل کونسل برائے کلینیکل اسٹیبلشمنٹ نے، سال 2021 میں، مذکورہ مریضوں کے حقوق کے چارٹر کو مزید اپ ڈیٹ کیا ہے اور اس میں مریضوں کے اضافی حقوق شامل کیے ہیں اور اسے ریاستوں اورمرکزکےزیرانتظام علاقوں کے ساتھ مشترک کیا ہے، جہاں کلینیکل اسٹیبلشمنٹس قابل اطلاق ہے۔ اپ ڈیٹ شدہ چارٹر لوگوں کےلیے ویب لنک : http://clinicalestablishments.gov.in/WriteReadData/3181.pdfپر بھی دستیاب ہے۔ مذکورہ ایکٹ اور اپ ڈیٹ شدہ مریضوں کے حقوق کے چارٹر کی دفعات کا نفاذ متعلقہ ریاست/مرکزکے زیرانتظام علاقہ کی حکومت کے دائرہ کار میں ہے، جہاں یہ ایکٹ قابل اطلاق ہے۔
08.02.2022 تک، آیوشمان بھارت پردھان منتری – جن آروگیہ یوجنا  کو 33 ریاستوں/مرکز کے زیر انتظام علاقوں میں نافذ کیا گیا ہے۔ اسکیم کےمستفضین کو صحت کی دیکھ بھال کی خدمات فراہم کرنے کے لیے اے بی پی ایم –جے اے وائی کے تحت 25000 سے زیادہ اسپتالوں کے پین انڈیا نیٹ ورک کو پینل میں شامل کیا گیا ہے۔
نیشنل ہیلتھ اتھارٹی  جو اے بی پی ایم –جے اے وائی کونافذ کرنے کےلیے ذمہ دار ہے، نے اس اسکیم کے تحت شامل اسپتال کے لیے مریضوں کے حقوق اور ذمہ داریوں کے چارٹر کا مسودہ تیار کیا۔ یہ این ایچ آرسی اور بین الاقوامی مریض چارٹر سے اپنایا گیا تھا۔ مزید برآں، مئی 2021 میں،این ایچ اے نے مختلف ریاستی صحت کی ایجنسیوں  کو ایک اطلاع جاری کی تاکہ تمام فہرست میں شامل اسپتالوں میں مریضوں کے حقوق کے چارٹر کی پابندی کو یقینی بنایا جا سکے اور اسے اسپتال کے احاطے میں نمایاں جگہوں پر پیش کیا جا سکے۔ یہ بھی تجویز پیش کی گئی کہ اے بی پی ایم –جے اے وائی کے مستفضین کےلیے پردھان منتری آروگیہ مترا کے کیوسک پر مریضوں کے حقوق سے متعلق چارٹر کا کتابچہ دستیاب کرایا جائے۔
این ایچ اے،ایس ایچ ایز کو مختلف مستفضین کو بااختیار بنانے کی مختلف سرگرمیاں شروع کرنے کے لیے فنڈز جاری کرتی ہے جس میں اطلاعات ، تعلیم اورکمیونکیشن  شامل ہیں۔ یہ فنڈز مندرجہ بالا مقصد کے لیےایس ایچ ایز کے ذریعے استعمال کی غرض سے ہوتے ہیں۔
صحت اور خاندانی بہبود کی مرکزی وزیر مملکت ڈاکٹر بھارتی پروین پوار نے آج لوک سبھا میں ایک تحریری جواب میں یہ بات کہی۔
مواصلات اور اطلاعاتی ٹیکنالوجی کی وزارت
محکمہ ٹیلی کمیونیکیشن نے ’جن جاتیہ گورو دیوس ‘ کے موقع پر قبائلی برادریوں کی ترقی کے لیے اپنے عزم کا اعادہ کیا
بائیں بازو کی انتہا پسندی-I اسکیم کے تحت 2343 موبائل ٹاور لگائے گئے ہیں
شمال مشرقی خطے کے لیے جامع ٹیلی کام ڈیولپمنٹ منصوبے کے تحت 1358 ٹاور لگائے گئے ہیں
ٹیلی کمیونیکیشن کا محکمہ  15 نومبر 2022 کو منائے جانے والے’جن جاتیہ گورو دیوس‘ کے موقع پر قبائلی برادریوں کی ترقی کے لیے اپنے عزم کا اعادہ کیا ہے۔ ڈی او ٹی ملک میں قبائلی آبادی کو ٹیلی کام کنیکٹیویٹی فراہم کر رہا ہے۔ محکمہ کے پاس بہت سی اسکیمیں ہیں جو کہ بڑی تعداد میں قبائلی آبادی والے علاقوں میں ٹیلی کام کا بنیادی ڈھانچہ اور رابطہ فراہم کر رہی ہیں۔
بائیں بازو کی انتہا پسندی - I اسکیم کے تحت آندھرا پردیش، بہار، چھتیس گڑھ، جھارکھنڈ، مہاراشٹر، مدھیہ پردیش، اڈیشہ، تلنگانہ اتر پردیش اور مغربی بنگال جیسی ریاستوں میں ایسے علاقوں میں 2343 موبائل ٹاور لگائے گئے ہیں۔ایل ڈبلیو ای -II اسکیم کے تحت مزید 2542 موبائل ٹاور لگائے جا رہے ہیں۔
شمال مشرقی خطے کے لیے جامع ٹیلی کام ڈیولپمنٹ پلان  کے تحت آسام، منی پور، اروناچل پردیش، میگھالیہ، میزورم، ناگالینڈ، سکم اور تریپورہ کے غیر احاطہ شدہ گاووں کے لیے 1358 ٹاورز لگا کر موبائل کنیکٹیویٹی فراہم کی جا رہی ہے۔ اس کے علاوہ، بنگلہ دیش سب میرین کیبل کمپنی لمیٹڈ  سے اگرتلہ تک انٹرنیٹ کنیکٹیویٹی کے لیے 20 جی بی پی ایس بین الاقوامی بینڈ وڈتھ کوکس بازار/کوکاٹا کے راستے بنگلہ دیش سے شروع کیا گیا ہے۔
خواہش مند اضلاع اسکیم کے تحت ٹیلی کمیونیکیشن محکمہ کے پاس 7789 نئے گاؤں کو جوڑنے کا منصوبہ ہے۔
سیچوریشن اسکیم کے تحت 24680 غیراحاطہ شدہ گاوں میں جس میں سے زیادہ تر دور دیہی اور دوردراز علاقوں میں واقع ہیں، 4 جی موبائل خدمات فراہم کرنے کے لیے ،بی ایس این ایل کے ذریعہ ایک منصوبے پر عمل درآمد کیا جارہا ہے اور یہ دسمبر 2023 تک مکمل ہونے کی امید ہے۔
ان تمام اسکیموں سے پروجیکٹ کے علاقوں میں رہنے والی بڑی تعداد میں قبائلی آبادی کو فائدہ ہوگا۔
کوئلے کی وزارت
کوئلے كی وزارت گورنمنٹ ای-مارکیٹ پلیس (جی ای ایم( پر خریداری میں سرفہرست
رواں مالی سال میں جی ای ایم کے ذریعے خریداری 23,798 کروڑ روپے سے متجاوز
کوئلہ کی وزارت اس سال ایك بلین ٹن سے زیادہ کوئلے کی پیداوار کے اہمیت كے حامل نشانے كو پار کرنے کے لیے مکمل شفافیت، بروقت فیصلہ سازی اور تیز تر منصوبہ بندی کو یقینی بنا رہی ہے۔
موجودہ مالی سال میں، جی ای ایم کے ذریعے خریداری پہلے ہی متاثر کن طور پر 14 ستمبر 2023 تک 23,798 کرو روپے تک پہنچ چکی ہے۔ اس کامیابی کے ساتھ کوئلے كی وزارت مالی سال 2024-2023 کے لیے دوسری سہ ماہی میں ہی 21,325 کروڑ روپے كا اپنا سالانہ ہدف پہلے ہی پار کر چکی ہے۔ مالی سال 2023-2022 میں کوئلے كی وزارت  کے لیے جی ای ایم کے ذریعے سامان اور خدمات کی خریداری کا ہدف 4000 کروڑ روپے تھا۔ اصل کامیابی اس ہدف سے تجاوز کر گئی اور 4,278 کروڑ روپے تک پہنچ گئی۔ اس سے 107 فی صد كی کامیابی کی شرح کی نمائندگی ہوتی ہے۔ تکنیکی خرابیوں کو دور کرنے کے لیے جی ای ایم ٹیم اور سی آئی ایل پروکیورمنٹ ٹیم کے درمیان قریبی بات چیت سے یہ مثالی کامیابی ممکن ہوئی ہے۔
کول انڈیا لمیٹڈ اور اس کے ماتحت اداروں نے جی ای ایم کی خریداری میں 14 ستمبر 2023 تک 23,363 کروڑ روپے کا حصہ ڈال کر اہم کردار ادا کیا ہے۔ جو کہ مالی سال 2024-2023 کے اصل ہدف سے 17فی صد زیادہ ہے۔ اس کامیابی کے ساتھ، کول انڈیا لمیٹڈ جی ای ایم کی خریداری میں ملک كا سرکردہ سی پی ایس ای بن گیا ہے۔
اگست 2016 میں شروع كردہ جی ای ایم كو پچھلے ٹینڈر کے عمل کو جدید بنانے اور ڈیجیٹلائزیشن کو اپناتے ہوئے سرکاری خریداری میں دیانتداری اور شفافیت کو بڑھانے کے مقصد سے فعال کیا گیا تھا۔ اپنے قیام کے بعد سے گزشتہ سات سالوں میں، کوئلے كی وزارت ڈیجیٹل تبدیلی کی اس کوشش میں سرگرداں ہے۔
جی ای ایم کے ذریعے کوئلہ كی وزارت کی خاطر خواہ حصولیابیوں سے شفاف اور موثر خریداری کے عمل کو آسان بنانے میں اس پلیٹ فارم کی تاثیر اور کارکردگی اجاگر ہوتی ہے۔ کوئلے کی وزارت کے مختلف سی پی ایس ای کے ذریعہ جی ای ایم کو وسیع پیمانے پر اپنانا خریداری کے مجموعی ماحول کو آسان بنانے اور بہتر بنانے میں اپنی كامیابی كو مزید اہم بناتا ہے۔
صحت اور خاندانی بہبود کی وزارت
کووڈ-19 سے متعلق اَپڈیٹس
ہندوستان بھی پوری دنیا میں فی لاکھ آبادی پر سب سے کم اموات والے ملکوں میں سے ایک
نئی دہلی، 23/جون 2020 ۔ عالمی ادارۂ صحت  کی صورت حال سے متعلق رپورٹ 154 مورخہ 22 جون 2020 سے پتہ چلا ہے کہ ہندوستان بھی فی لاکھ آبادی پر سب سے کم اموات والے ملکوں میں سے ایک ہے۔ ہندوستان میں فی لاکھ آبادی پر موت کا معاملہ 1.00 ہے، جبکہ عالمی اوسط اس سے 6 گنا سے بھی زیادہ 6.04 ہے۔ برطانیہ میں فی لاکھ آبادی پر کووڈ-19 سے متعلق اموات کے 63.13 معاملات درج کیے گئے ہیں۔ دوسری طرف اسپین، اٹلی اور امریکہ میں یہ اعداد و شمار بالترتیب 60.60، 57.19 اور 36.30 ہے۔
ہندوستان میں وبا کے معاملات یا مریضوں کا جلد پتہ لگنے، وقت پر جانچ و نگرانی، مریضوں کے رابطے میں آئے لوگوں کا وسیع پیمانے پر پتہ لگانے اور مؤثر کلینکل بندوبست یا علاج کی بدولت اس وجہ سے مرنے والے لوگوں کی تعداد کو کم کرنے میں مدد ملی ہے۔ یہ کووڈ-19 کی روک تھام، کنٹرول اور بندوبست کے لئے ریاستوں / مرکز کے زیر انتظام علاقوں کے ساتھ مل کر حکومت ہند کے ذریعے مرحلہ طریقے سے پہلے سے طے شدہ اور انتہائی سرگرم نظریہ اپنانے کا بھی ایک ثبوت ہے۔
مریضوں کی صحت یابی کی شرح مسلسل بہتر ہوتی جارہی ہے۔ اب تک یہ شرح کووڈ-19 مریضوں کے درمیان 56.38 فیصد درج کی گئی ہے۔ اب تک کووڈ-19 کے کل 248189 مریض صحت یاب ہوچکے ہیں۔ گزشتہ چوبیس گھنٹوں کے دوران کل 10994 کووڈ کے مریض صحت یاب ہوئے ہیں۔
فی الحال کل 178014 ایکٹیو معاملات ہیں اور یہ سبھی سرگرم طبی نگرانی میں ہیں۔
سرکاری لیب کی تعداد بڑھاکر 726 کردی گئی ہے، جبکہ نجی لیب کی تعداد بڑھاکر 266 کردی گئی ہے۔ اس طرح کل تعداد 992 ہوگئی ہے۔ اس کی تفصیلات حسب ذیل ہیں:
- ریئل ٹائم آر ٹی پی سی آر پر مبنی ٹیسٹنگ لیب: 553 
- ٹرو نیٹ پر مبنی ٹیسٹنگ لیب: 361 
- سی بی این اے اے ٹی پر مبنی ٹیسٹنگ لیب: 78 
گزشتہ 24 گھنٹوں کے دوران جانچ کئے گئے نمونوں کی تعداد مزید بڑھ کر 187223 ہوگئی ہے۔ اب تک جانچے گئے نمونوں کی کل تعداد 7137716 ہیں۔
کووڈ-19 سے متعلق تکنیکی امور پر سبھی قابل اعتبار اور تازہ ترین اطلاعات، رہنما ہدایات اور مشورے کے لئے مستقل طور پر درج ذیل کو دیکھیں:
https://www.mohfw.gov.in/ اور @MoHFW_INDIA۔
کووڈ-19 سے متعلق تکنیکی سوالات technicalquery.covid19[at]gov[dot]in پر اور دیگر سوالات ncov2019[at]gov[dot]in اور @CovidIndiaSeva پر بھیجے جاسکتے ہیں۔
کووڈ-19 سے متعلق کسی بھی سوال کے لئے صحت و کنبہ بہبود کی وزارت کی ہیلپ لائن نمبر +91-11-23978046 یا 1075  پر فون کریں۔
کووڈ-19 پر ریاستوں / مرکز کے زیر انتظام علاقوں کے ہیلپ لائن نمبروں کی فہرست درج ذیل ویب سائٹ پر دستیاب ہے:
https://www.mohfw.gov.in/pdf/coronvavirushelplinenumber.pdf
یو پی ایس سی
یو پی ایس سی کے ذریعہ جولائی 2022 کے دوران حتمی شکل میں پیش کئے گئے بھرتی کے نتائج
یونین پبلک سروس کمیشن کی طرف سے جولائی 2022 کے دوران درج ذیل بھرتی کے نتائج کو حتمی شکل دی گئی ہے۔ سفارش کردہ امیدواروں کو انفرادی طور پر بذریعہ ڈاک مطلع کیا گیا ہے۔
لنک پر پہنچنے کے لئے یہاں کلک کریں
۔۔۔۔۔۔۔۔۔۔۔۔۔۔۔۔۔۔۔۔۔۔

U-9561
(Visitor Counter : 90
صحت اور خاندانی بہبود کی وزارت
زندگی کے مختلف شعبوں سے تعلق رکھنے والے خصوصی مہمانوں کو نئی دہلی میں یوم آزادی کی تقریبات میں شرکت کی دعوت دی گئی
متحرک گاؤں کے سرپنچوں، اساتذہ، نرسوں، کسانوں اور ماہی گیروں کو یوم آزادی کی تقریبات میں شرکت کے لیے مدعو کیا گیا ہے
ہریانہ سے تعلق رکھنے والی تین نرسیں لال قلعہ پر یوم آزادی کی تقریب میں بطور مہمان خصوصی شرکت کریں گی
سویتا رانی، جنہیں اس سے قبل صدر جمہوریہ محترمہ دروپدی مرمو نے کووڈ 19 کے بحران کے دوران ان کے شاندار کام کے لیے نرسنگ ڈے پر اعزاز سے نوازا تھا، دہلی میں یوم آزادی کی تقریبات کا حصہ بننے کے لیے مدعو کیا گیا ہے
15 اگست 1923 کو تاریخی لال قلعہ میں یوم آزادی کی تقریبات کے ایک حصے کے طور پر، زندگی کے مختلف شعبوں سے تعلق رکھنے والے خصوصی مہمانوں کو تقریبات میں شرکت کے لیے مدعو کیا گیا ہے جن میں متحرک گاؤں کے سرپنچ، اساتذہ، نرسیں، کسان اور ماہی گیر شامل ہیں۔ ہریانہ کی ریاست سے تعلق رکھنے والی 3 نرسیں 15 اگست 2023 کو تاریخی لال قلعہ، دہلی میں یوم آزادی کی تقریبات میں بطور مہمان خصوصی شرکت کریں گی۔
پچاس نرسیں، اپنے اہل خانہ کے ساتھ، ان تقریباً 1,800 افراد میں شامل ہیں جنہیں مشہور یادگار کی فصیل سے وزیر اعظم جناب نریندر مودی کا قوم کے نام خطاب سننے کے لیے مدعو کیا گیا ہے۔ ہندوستان بھر میں زندگی کے تمام شعبوں سے تعلق رکھنے والے لوگوں کو مدعو کرنے اور تقریبات کا حصہ بننے کی پہل حکومت نے ’جن بھاگیداری‘ کے اپنے وژن کے مطابق کی ہے۔
تقریبات کا مشاہدہ کرنے کے لیے مدعو کی گئی 50 نرسوں میں سے 3 نرسیں ہریانہ سے ہیں۔ فرید آباد، ہریانہ میں ڈی ڈی نیوز سے بات کرتے ہوئے، سویتا رانی جو کہ بادشاہ خان سول اسپتال، فرید آباد کے بلڈ بینک میں نرسنگ آفیسر کے طور پر کام کرتی ہیں، نے اس اقدام کی تعریف کرتے ہوئے کہا کہ وہ، ان کا خاندان اور اسپتال کا عملہ اس عظیم موقع کا ایک حصہ بننے پر خوشی اور اعزاز محسوس کر رہے ہیں۔ سویتا رانی کو اس سے قبل صدر جمہوریہ محترمہ دروپدی مرمو نے کووڈ 19 کے بحران کے دوران ان کے شاندار کام کے لیے نرسنگ ڈے پر اعزاز سے بھی نوازا ہے۔
وزیراعظم کا دفتر
وزیر اعظم نے ماحولیاتی بحرانوں اور چیلنجوں سے نمٹنے کے اقدامات کو فوری طور پر تیز کرنے کے جی-20 ممالک کے عزم کو تسلیم کیا
وزیر اعظم جناب نریندر مودی نے ماحولیات، جنگلات اور موسمیاتی تبدیلی کے مرکزی وزیر جناب بھوپیندر یادو کے ایک مضمون کے ذریعے موسمیاتی تبدیلیوں سمیت ماحولیاتی بحرانوں اور چیلنجوں سے نمٹنے کے لیے کیے جانے والے اقدامات کو فوری طور پر تیز کرنے کے جی-20 ممالک کے عزم کو تسلیم کیا ہے۔
X پر ماحولیات، جنگلات اور موسمیاتی تبدیلی کے مرکزی وزیر جناب بھوپیندر یادو کی ایک پوسٹ کا اشتراک کرتے ہوئے، وزیر اعظم نے کہا:
”ماحولیات کے مرکزی وزیر، جناب بھوپیندر یادو نے وضاحت کی ہے کہ دہلی اعلامیہ کے ساتھ، جی-20 ممالک نے موسمیاتی تبدیلیوں سمیت ماحولیاتی بحرانوں اور چیلنجوں سے نمٹنے کے لیے ’فوری طور پر تیز رفتار‘ اقدامات کرنے کا عہد کیا ہے۔“
صحت اور خاندانی بہبود کی وزارت
کووِڈ۔19 کی تازہ ترین صورتحال
نئی دہلی، 04 نومبر 2021:
ملک گیر ٹیکہ کاری مہم کے تحت اب تک 107.63 کروڑ ٹیکے لگائے جا چکے ہیں۔
گذشتہ 24 گھنٹوں کے دوران 12885 نئے معاملات سامنے آئے۔
صحتیابی کی شرح فی الحال 98.23 فیصد ہے؛ جو کہ مارچ 2020 سے اب تک کی سب سے اعلیٰ شرح ہے۔
گذشتہ 24 گھنٹوں کے دوران 15054 افراد کے روبہ صحت ہونے کے ساتھ ہی صحتیاب ہونے والے افراد کی تعداد بڑھ کر 33712794 ہوگئی ہے
سرگرم مریضوں کی تعداد مجموعی مریضوں کی تعداد کا ایک فیصد سے بھی کم ہے، فی الحال یہ تعداد 0.43 فیصد کےبقدر ہے؛ اور یہ مارچ 2020 سے اب تک کی سب سے کم تعداد ہے
بھارت میں ایکٹیو کیسوں کی تعداد 148579 ہے؛ جو کہ 253 دنوں میں سب سے کم تعداد ہے
یومیہ مثبت شرح  گذشتہ 31 دنوں سے 2 فیصد سے کم ہے۔
ہفتہ واری مثبت شرح  گذشتہ 41 دنوں سے 2 فیصد سے کم ہے
اب تک مجموعی طور پر 61.23 کروڑ جانچیں کی جا چکی ہیں۔
امور داخلہ کی وزارت
وزارت داخلہ نے تمام ریاستوں کو کووڈ- 19 کے خلاف جنگ کے دوران لازمی اشیاء کی دستیابی کو یقینی بنانے کے لئے مراسلہ ارسال کیا
نئی دہلی،8؍اپریل، ملک میں لازمی اشیاء کی آسانی سے فراہمی کو برقرار رکھنے کے حصے کے طور پر داخلہ سکریٹری جناب اجے کمار بھلا نے تمام ریاستوں کے چیف سکریٹریوں کو مراسلہ ارسال کیا ہے کہ وہ لازمی اشیاء  ایکٹ- 1955 کے التزامات کو نرم کرکے لازمی اشیاء کی دستیابی کو یقینی بنانے کے فوری اقدامات کریں۔ ان اقدامات میں ذخیرہ کی حد کا تعین، قیمتوں پر روک، پیداوار میں اضافہ ، ڈیلروں کے کھاتوں کی جانچ اور ایسی دوسری کارروائیاں شامل ہیں۔
ایسی خبریں آرہی ہیں کہ متعدد اسباب کی وجہ سے، خصوصا مزدوروں کی کمی کی وجہ سے پیداوار میں کمی آئی ہے۔ ایسی حالت میں سٹہ بازاری ؍ ذخیرہ اندوزی اور بلیک مارکیٹنگ، منافع خوری اور وعدہ تجارت کا امکان پیدا ہوتا ہے۔ اس کے نتیجے میں لازمی اشیاء کی قیمتوں میں اضافہ ہوتا ہے۔ ریاستوں سے کہا گیا ہے کہ وہ عوام الناس کے لئے کم قیمت پر ان اشیاء کی دستیابی کو یقینی بنانے کے لئے فوری اقدامات کریں۔
قبل ازیں امور داخلہ کی وزارت نے ڈیزاسٹر مینجمنٹ ایکٹ کے تحت اپنے احکامات میں لازمی اشیا جیسے خورنی اشیاء ، ادویہ اور طبی آلات کے معاملے میں مینوفیکچرنگ ؍ پیداوار ، نقل وحمل اور سپلائی چین سے متعلق دوسری سرگرمیوں کی اجازت دی ہے۔
مزید بر آں صارفین کی امور ، خوراک اور سرکاری نظام و تقسیم کی وزارت نے 30 جون 2020 تک مرکزی حکومت کی پیشگی کی منظوری کی ضرورت میں لچک پیدا کرکے ای سی ایکٹ- 1955 کے تحت احکامات کو مشتہر کرنے کا ریاستوں ؍ مرکز کے زیر انتظام علاقوں کو اختیار دیا ہے۔
ای سی ایکٹ کے تحت مجرمانہ کارروائیوں اور اس کے نتیجے میں 7 سال کی قید یا جرمانہ یا دونوں ہوسکتا ہے۔ ریاستی حکومتیں ؍ مرکز کے زیر انتظام علاقے کی انتظامیہ کالا بازاری کی روک تھام اور لازمی اشیاء کی فراہمی ایکٹ – 1980 کے تحت اقدام جرم کے معاملے میں گرفتاری پر بھی غور کرسکتی ہے۔
۔۔۔۔۔۔۔۔۔۔۔۔۔۔۔۔۔۔
U-1530
(
وزارت خزانہ
سرکاری حصص کی فروخت کے لئے نیلامی
نئی دہلی، 30 جنوری 2018، حکومت ہند نے  قیمت پر مبنی نیلامی کے ذریعہ کم از کم مشتہر رقم 3000 کروڑ روپے کے عوض سرکاری اسٹاک نمبر2022کا 6.84فیصد  کم از کم مشتہر رقم 8000 کروڑ روپے کے عوض سرکاری اسٹاک نمبر 2028 کا 7.17فیصد فروخت  کرنے کا فیصلہ کیا ہے۔ مشتہر رقم کی زیادہ سے زیادہ حد 11000 کروڑ روپے رکھی گئی ہے۔ حکومت ہند کے پاس مذکورہ تمسکات میں سے ایک یا زائد کے لئے ایک ہزار روپے تک کی اضافی خریداری کو اپنے پاس باقی رکھنے کا اختیار ہوگا۔نیلامیاں کثیر قیمتوں کے طریقہ کار کو بروئے کار لاتے ہوئے کی جائیں گی ۔ نیلامیاں ریزروبینک آ ف انڈیا ، ممبئی آفس ، فورٹ ، ممبئی کے ذریعہ 2 فروری 2018  کی جائیں گی ۔
سرکاری حصص کی فروخت کے لئے مشتہر رقم کا 5 فیصد اہل افراد اور اداروں کو سرکاری تمسکات کی نیلامی میں غیر مسابقتی بولی سہولتوں کے لئے اسکیم کے تحت دیا جائے گا۔
نیلامی کے لئے مسابقتی اور غیر مسابقتی دونوں بولیاں 2 فروری 2018 کو ریزور بینک آف انڈیا کور بینکنگ سولوشن  نظام پر الیکٹرانک فارمیٹ میں جمع کرانی ہیں۔غیر مسابقتی بولیوں کو صبح ساڑے 10 بجے سے لیکر ساڑھے 11 بجے کے درمیان جمع کرانی ہیں جبکہ مسابقتی بولیاں صبح ساڑھے 10 بجے سے لیکر 12 بجے کے درمیان جمع کرانی ہیں۔
نیلامیوں کے نتائج کا اعلان 2 فروری 2018 بروز جمعہ کیا جائے گا اور کامیاب بولی لگانے والوں کے ذریعہ ادائیگی 5 فروری 2018 بروز پیر کی جائے گی۔
(U- 569
ہنر مندی کے فروغ اور صنعت کاری کی وزارت
ہنر مندی کے فرق کو دور کرنے کے لئے ہنر مندی کے فروغ سے متعلق قومی کارپوریشن
حکومت ہند کے ذریعہ نافذ کی جارہی ہنر مندی کے فروغ سے متعلق اسکیموں/ پروگراموں کے لئے لاگت کے معیارات پرسفارشات فراہم کرنے کے لئےحکومت ہند نے کامن نارمس کمیٹی  کے نام سے جانے والی ایک کمیٹی تشکیل دی تھی۔ ہنر مندی کے فروغ سے متعلق اسکیموں کے لئے کامن نارمس کمیٹی  نے فیصلہ کیا ہے کہ 3 ماہ کے لئے فی زیر تربیت فرد اوسط ٹریننگ لاگت کا 1.5فیصد یا فی گھنٹہ بنیادی لاگت کی شرح  کا 1.5فیصد کی اجازت بطور کووڈ الاؤنس دی جاسکتی ہے۔ کووڈ الاؤنس تربیت کے لئے فنڈنگ پہلے سے ہی دستیاب گرانٹ میں سے فراہم کی جائے گی۔
وبائی مرض کے سبب لاک ڈاؤن کے دوران ہنر مندی کے فروغ سے متعلق قومی کارپوریشن نے ای سکل انڈیا پورٹل کے ذریعے آن لائن طریقے سے ہنر مندی کوفروغ دیا ہے۔ یہ ای لرننگ ایگریگیٹر پورٹل متعدد شعبوں اور ماڈیولز پر آن لائن ہنر مندی کی تربیت فراہم کرتا ہے جس میں آئی ٹی ، الیکٹرانکس ، خوردہ ، تعمیرات ، آٹوموٹو ، پلمبنگ،حفظان صحت،میڈیا ، ٹیلی کام وغیرہ شامل ہیں۔ ای سکل انڈیا ڈیجیٹل اسکلنگ کے میدان میں قائدین سے ڈیجیٹل اسکلنگ کے مختلف مواقع کو جمع کرنے میں معاون رہا ہے۔ تقریبا 17 لاکھ منٹ کے ای مشمولات جمع ہیں اور بیشتر ای کورسز مفت ہیں۔ متعدد ای کورسیز کے لئے اندراج تقریبا 7.5 لاکھ ہے۔ یہ اطلاع ہنرمندی کے فروغ اور صنعتوں کے وزیرمملکت جناب راج کمار سنگھ نے راجیہ سبھا میں ایک سوال کے تحریری جواب میں فراہم کی۔
۔۔۔۔۔۔۔۔۔۔۔
م ن۔ م ع ۔ر ض

U-3261
(Visitor Counter : 48
مواصلات اور اطلاعاتی ٹیکنالوجی کی وزارت
فائیو جی اسپیکٹرم کی بنیادی شرح
ٹیلی کام ریگولیٹری اتھارٹی آف انڈیا  نے ٹیلی کام کمپنیوں سمیت تمام حصصداروں کے ساتھ مشاورت کے بعد مختلف فریکوئنسی بینڈز میں اسپیکٹرم کی ریزرو قیمتوں کی سفارش کی ہے۔ حکومت نے ٹرائی کی ان سفارشات کی بنیاد پر حتمی ریزرو قیمت کا فیصلہ کیا ہے۔
بھارتی ٹیلی کام کمپنیوں کی غیر ملکی وینڈرز کے ساتھ مشغولیت ان کی تکنیکی ضروریات اور کاروباری فیصلوں پر منحصر ہے۔ اگلی نسل کی ٹیکنالوجی کی ترقی پچھلی نسل کی ٹیکنالوجیز کے ساتھ روابط رکھتی ہے اور یہ متنوع نظاموں کا باہمی تعامل بھی ہے، لہٰذا چند انحصارات ہوں گے کیونکہ ٹیکنالوجی کی ملکیت عالمی سطح پر پھیلی ہوئی ہے۔ مقامی کمپنیوں نے 4 جی اور 5 جی ٹکنالوجی مقامی رنگ میں ڈھالنے اور گھریلو سطح پر اس کی قدر میں اضافے کرکے اپنی صلاحیتوں کا مظاہرہ کیا ہے۔ چونکہ مصنوعات 3 جی پی پی اور آئی ٹی یو معیارات کا استعمال کرتے ہوئے تیار کی جا رہی ہیں، لہذا حفاظتی ضروریات کا فطری طور پر خیال رکھا جارہا ہے۔ اس کے علاوہ، سپلائی چین کی وجہ سے پیدا ہونے والے حفاظتی پہلوؤں کا خیال رکھنے کے لیے معتبر ذرائع کی ہدایات پر عمل کیا جا رہا ہے۔
ٹیلی کام آپریٹرز کے 5 جی ٹرائل لائسنسوں کو یکساں طور پر 6 اگست 2022 تک یا تجارتی استعمال کے بعد نیلامی کے لیے اسپیکٹرم کی تفویض کی تاریخ تک، جو بھی پہلے ہو، توسیع دی گئی ہے۔ ٹیلی کام آپریٹرز کی جانب سے 5جی ٹرائلز کو جاری رکھنے کی تاریخوں میں توسیع کی وجہ سے کوئی تاخیر نہیں ہوئی ہے۔ نیلامی کے ذریعے اس سپیکٹرم کے حصول کے نتیجے میں، 5 جی نیٹ ورک کی ٹیلی کام آپریٹرز اپنے کاروباری فیصلوں کے مطابق اور قابل اطلاق رول آؤٹ ذمہ داریوں کے مطابق تنصیب کریں گے۔
یہ جانکاری مواصلات کے وزیر مملکت جناب دیوو سنگھ چوہان نے آج لوک سبھا میں ایک سوال کے تحریری جواب میں دی۔
صحت اور خاندانی بہبود کی وزارت
قومی کنبہ صحت جائزہ /سالانہ صحت جائزوں کا اہتمام
نئی دہلی، 2 جولائی 2019/قومی کنبہ صحت جائزہ کے چار مرحلے 93-1992 ، 99-1998  ، 06-2005  اور 16-2015  کے دوران انجام دیئے گئے ۔ رجسٹرار جنرل اور ہندستان کے مردم شماری کمشنر کے دفتر کے ذریعے آسام ، بہار، چھتیس گڑھ ، جھارکھنڈ ، مدھیہ پردیش ، اوڈیشہ ، راجستھان ، اترپردیش اور اتراکھنڈ کے 284 اضلاع کے شہری اور دیہی دونوں علاقوں میں سالانہ صحت جائزہ  کے تین مرحلے  انجام دیئے ہیں۔
این ایف ایچ ایس کے اہم نتائج http://rchiips.org/NFHS/index.shtml اور اے ایچ ایس کےنتائج http://www.censusindia.gov.in/2011-Common/AHSurvey.html پر دستیاب ہیں۔
این ایف ایچ ایس -1 میں جموں و کشمیر کے سری نگر خطے کا نظم و نسق کی صورتحال کی وجہ سے احاطہ نہیں کیا گیا ہے اور سکم کا بھی احاطہ نہیں کیا جاسکا کیونکہ سیمپل سلیکشن کےلئے بنیادی پیرامیٹر دستیاب نہیں تھے۔
این ایف ایچ ایس-1، 2، 3 میں دہلی کو چھوڑ کر مرکز کے زیر انتظام علاقوں کا احاطہ نہیں کیا گیا کیونکہ اس جائزہ کا مقصد اس وقت ریاستی سطح کے تخمینے فراہم کرنا تھا۔وزارت نے قومی ، ریاستی اور ضلع کی سطح پر بروقت اور قابل اعتماد اطلاعات کی ضرورت کی تکمیل کے لئے مختلف جائزوں (قومی کنبہ صحت جائزہ ، ضلع سطح کا ہاؤس ہولڈ اینڈ فسیلٹی سروے وغیرہ جس کی انجام دہی وزارت کے ذریعہ ہوتی تھی، کی جگہ پر تین سال کی معیاد پر ایک مربوط جائزہ کا اہتمام کرنے پر فیصلہ کیا ۔
پہلے مربوط جائزے کے طور پر چوتھے مرحلے کا قومی سطح کاجائزہ  16-2015 میں منعقد کرایا گیا۔ اس کا مقصد ریاست /قومی سطح پر بیک گراؤنڈ کریکٹیرسٹکس کے ذریعہ ذرخیزی کی سطح  اور شیرخوار بچوں اور بچوں شرح اموات سے متعلق تخمینے فراہم کرنا اور قومی ریاستی اور ضلع کی سطح پر کنبہ بہبود و صحت اشاریہ جات سے متعلق اہم تخمینے فراہم کرنا ہے۔
این ایف ایچ ایس -4 کو بطور مثال سامنے رکھتے ہوئے این ایف ایچ ایس-5 کا منصوبہ تیار کیا گیا ہے۔ این ایف ایچ ایس-5 میں مارچ 2017 تک  مارچ 2017 تک قائم کئے گئے 67 نئے اضلاع سمیت 707 اضلاع کا احاطہ کیا جائے گا جبکہ این ایف ایچ ایس -4 میں 640 اضلاع کا احاطہ کیا گیا تھا۔
این ایف ایچ ایس-5 کے دائرہ کار میں بھی توسیع کی گئی ہے ۔ اب اس میں مخصوص ڈیٹا کے لئے ہدف بند آبادی کے گروپوں کو پیش نظر رکھا گیا ہے تاکہ اس کا تعلق پائیدار ترقیاتی اہداف  سے قائم کیا جاسکے ۔ اس میں ذیابیطس ،ہائر ٹینشن ، اور اس کے رسک فیکٹرس کےلئے عمر کے توسیع شدہ دورانیہ کے پیش نظر رکھا جائے گا۔ این ایف ایچ ایس-5 کی تشکیل نو بھی کی گئی ہے اور اس کی معذول سے متعلق سوالات ، ملیریا، کی جانچ کے لئے ڈی بی ایس کا کلیکشن ، ایچ بھی اے 1 سی اور وٹامن ڈی اور کمر و چوتڑ کے گھیر کی پیمائش ، ماقبل اسکول تعلیم ، موت کا رجسٹریشن وغیرہ شامل ہیں۔ تاہم این ایف ایچ ایس -5 میں این اے سی او کی رضامندی سے ایچ آئی وی جانچ کے جزو کو ترک کردیا گیا ہے۔ مزید برآں این ایف ایچ ایس-5 میں ضلع کی سطح پر شہری اور دیہی تخمینے اور جھوپڑ پٹی و غیر جھوپڑ پٹی تخمینے فراہم نہیں کئے گئے ہیں۔
یہ اطلاع صحت و کنبہ بہبود کے وزیر مملکت جناب اشونی کمار چوبے نے آج راجیہ سبھا میں ایک تحریری جواب میں دی۔
۔۔۔۔۔۔۔۔۔۔۔
م ن۔م م ۔ ج۔
U- 2756
(Visitor Counter : 64